《题祁门陈友章十景卷 其四 芳草烟树》
明代·唐文凤

残虹阁住微雨收，晴光倒射芳草洲。嫩绿扶春上溪树，树绕翠烟如水流。

凉阴垂垂映渔舫，叶幄搴风疑步阵。碧云不断楚天低，昏昏暝色迷人望。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。